পদ্মা বহুমুখী সেতু। নির্মাণ শুরুর পর থেকেই বাড়ছে প্রকল্পের ব্যয় ও মেয়াদ। নির্মাণ শুরুর পর থেকেই দফায় দফায় বাড়ছে এ ব্যয়। আগের বরাদ্দের চেয়ে ৮ হাজার ২৮৬ কোটি টাকা ব্যয় বাড়িয়ে প্রকল্পের সংশোধিত প্রস্তাব দিয়েছে সেতু বিভাগ। একই সঙ্গে প্রকল্পের মেয়াদকাল ২ বছর বাড়ানোর কথাও বলেছে বাস্তবায়নের দায়িত্বে থাকা বিভাগটি। স¤প্রতি পরিকল্পনা কমিশনে নতুন এ প্রস্তাব পাঠায় সেতু বিভাগ। এ হিসাবে প্রকল্পটির মোট ব্যয় বেড়ে দাঁড়াচ্ছে ২৮ হাজার ৭৯৩ কোটি টাকা। এর মধ্যে সরকারের নিজস্ব তহবিল থেকে ২৭ হাজার ৪২৮ কোটি ৩৮ লাখ টাকা এবং প্রকল্প সহায়তা থেকে ১ হাজার ৩৬৫ কোটি টাকা ব্যয় হবে।